钦定古今图书集成/明伦汇编/官常典/第065卷 > 通吉亭侯勋
## 钦定古今图书集成/明伦汇编/官常典/第065卷 > 通吉亭侯勋

按《晋书济南惠王传》：“济南惠王遂之曾孙勋，字伟长，
年十馀岁。愍帝末，长安陷，刘曜将令狐泥养为子。及
壮，便弓马，能左右射。咸和六年，自关右还。自列云是
大长秋恂之元孙，冠军将军济南惠王遂之曾孙，略
阳太守瓘之子。遂拜谒者仆射，以勇闻。庾翼之镇襄
阳，以梁州刺史援桓宣，卒请勋代之。初屯西城，退守”
武当。时石季龙死，中国乱，雍州诸豪帅驰告勋，勋率
众出骆谷，壁于悬钩，去长安二百里。遣部将刘焕攻
长安，又㧞贺城。于是关中皆杀季龙太守、令长以应
勋。勋兵少，未能自固，复还梁州。水和中，张琚据陇东，
遣使招勋，勋复入长安。初，京兆人杜洪知勋惮琚兵，
彊，因说勋曰：“不杀张琚，关中非国家有也。”勋乃伪请
《琚于》坐杀之。琚弟走池阳，合众攻勋，频战不利，请和归梁州。后桓温伐关中，命勋出子午道，而为符雄所
败，退屯于女娲堡。俄迁征虏将军、监关中军事，领西
戎校尉，赐爵通吉亭侯。为政暴酷，至于治中别驾及
州之豪右，言语忤意，即于坐枭斩之，或引弓自射。西
土患其凶虐，在州常怀据蜀，有僭伪之意。桓温闻之，
务相绥怀，以其子康为汉中太守。勋逆谋已成，惮益
州刺史周抚，未发，及抚卒，遂拥众入剑阁。梁州别驾
雍端、西戎司马隗粹并切谏，勋皆诛之。自号梁益二
州牧、成都王。桓温遣朱序讨勋，勋兵溃，为序所获，及
息龙子长史梁惮、司马《金壹》等送于温，温并斩之，传
首京师。